
Τρίτη, 28 Ιουνίου 2026

ΔΕΛΤΙΟ ΤΥΠΟΥ

Θάνατος άνδρα στην Καλαμάτα – Συλλήψεις αλλοδαπών στη Ρόδο – Διακομιδές ασθενών


	Τις μεσημβρινές ώρες σήμερα, ενημερώθηκε η Λιμενική Αρχή της Κορώνης ότι ένας 76χρονος ημεδαπός είχε ανασυρθεί χωρίς τις αισθήσεις του, από τη θαλάσσια περιοχή «ΛΑΧΑΝΟΥ» Κορώνης του Δήμου Πύλου Νέστορος. Στον 76χρονο αρχικά παρασχέθηκαν οι πρώτες βοήθειες και στη συνέχεια διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Μεσσηνίας, όπου διαπιστώθηκε ο θάνατός του. Από το Α’ Λιμενικό Τμήμα Κορώνης του Κεντρικού Λιμεναρχείου Καλαμάτας, που διενεργεί την προανάκριση, παραγγέλθηκε η διενέργεια νεκροψίας-νεκροτομής.

*****

Τις πρωινές ώρες σήμερα, συνελήφθησαν τέσσερις αλλοδαποί (3 υπήκοοι Ιράν και 1 Βιετνάμ), ηλικίας 20,18,24 και 17 ετών αντίστοιχα, για παράβαση του άρθρου 83 του Ν.3386/2005 «Παράνομη είσοδος στη χώρα» από στελέχη του Γραφείου Ασφαλείας της Λιμενικής Αρχής της Ρόδου. Συγκεκριμένα, μετά από έλεγχο στον λιμένα «Κολώνα» της Ρόδου εντοπίστηκαν οι ανωτέρω, οι οποίοι στερούνταν νομίμων διατυπώσεων για την είσοδό τους στη χώρα. Προανάκριση διενεργείται από το Κεντρικό Λιμεναρχείο Ρόδου. 

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-79χρονου, από το λιμάνι της Τήνου στο λιμάνι της Σύρου, με το Ε/Γ-Τ/Ρ «ΝΗΣΟΣ ΤΗΝΟΣ» Ν. Τήνου25 και 
-16 μηνών βρέφους, από το λιμάνι του Αγνώντα Σκοπέλου στο λιμάνι του Βόλου, με το Τ/Ρ-Α/Ψ «ΜΑΤΘΙΛΔΗ» Ν. Σ. 45.

